РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  02

от заседание на Комисия ”Професионална квалификация, информационни технологии и статистика” на ВСС,
проведено на 13.01.2015 г.

Днес, 13.01.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев
ЗАМ. ПРЕДСЕДАТЕЛ:     Мария Кузманова
	         ЧЛЕНОВЕ:	Елка Атанасова 
		Юлия Ковачева
		Галина Карагьозова
		Даниела Костова
		Михаил Кожарев

На заседанието присъстваха експертните сътрудници към комисията: Мирослава Чирпъкова – и.д.директор дирекция „ИТСС“,  Светослав Неделчев –  началник отдел "ИОВСС" - дирекция „ИТСС” при АВСС.

1.ОТНОСНО: Предложение за международен одит на техническото задание и за изпълнението на софтуера за централизирана система за случайно разпределение.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Отлага разглеждането на т. 1 от дневния ред до изготвяне на техническо задание на софтуер за разпределение на делата и преписките на случаен принцип от Работна група, създадена съгласно решение на ВСС по протокол № 62/08.12.2014 г., доп. т. 53.

2.ОТНОСНО: Подробен анализ на резултатите от всички проверки на СГС, случайно разпределение и т.н.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Отлага разглеждането на т. 2 от дневния ред.

3.ОТНОСНО: Подробен анализ на резултатите от проверки на случайно разпределение на ВАС, ВКС и СГС през 2013 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
	
3.1. Отлага разглеждането на т. 3 от дневния ред.

4.ОТНОСНО: Анализ на изпълнението на Годишната програма на КПКИТС през 2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Отлага разглеждането на т. 4 от дневния за следващото заседание на комисията.
4.2. Възлага на Главния секретар на ВСС да предложи експерт към комисия ПКИТС от дирекция „Правна” в АВСС, който да изготви Анализ на изпълнението на Годишната програма на КПКИТС през 2014 г. за следващото заседание на комисията на 20.01.2015 г.

5.ОТНОСНО: Създаване на Междуведомствен съвет за информационна сигурност на системите в органите на съдебната власт.

МОТИВИ: През м. ноември и декември 2014 г. с вредоносни програми  бяха извадени от строя различни ИТ-системи в някои съдилища. Тогава беше създаден кризисен щаб ад-хок. Тази криза показа, че има слабости в подготовката на ИТ-специалисти, работещи в ОСВ и не всички ИТ-кадри действат адекватно, не са компетентни и трябва да се засилят мерките за сигурност. Друга причина е липса на единни Вътрешни правила за информационна сигурност. 
Първата задача на Междуведомственият съвет е да изготви Вътрешни правила за информационна сигурност на системите в органите на съдебната власт, в срок до края на м. януари 2015 г., които да предложи на КПКИТС и КПВ, за утвърждаване от ВСС.
Създаването на МСИС да се включи в годишната програма на КПКИТС.

Комисия “Професионална квалификация, информационни технологии и статистика” предлага на Висшия съдебен съвет да приеме решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1. СЪЗДАВА Междуведомствен съвет за информационна сигурност в органите на съдебната власт, в състав: 
1.	Валери Михайлов – директор дирекция „ИТСС” АВСС
2.	Светослав Неделчев – началник отдел "ИОВСС" - дирекция „ИТСС при АВСС
3.	Мирослава Чирпъкова - началник отдел "ИООСВ" - дирекция „ИТСС” при АВСС
4.	Георги Бончев – администрация на Главния прокурор на РБ – директор ИОТ
5.	Кирил Гаврилов – администрация на Главния прокурор на РБ
6.	Павел Андреев – ВКС – началник отдел ИСКСС 
7.	Спас Манов – ВАС - началник отдел ИСКСС
2. ВЪЗЛАГА на Междуведомствения съвет за информационна сигурност /МСИС/ в органите на съдебната власт, в срок до края на м. януари 2015 г., да изготви и предложи на КПКИТС и КПВ, за утвърждаване от ВСС, Вътрешни правила за информационна сигурност в органите на съдебната власт.
3. ВЪЗЛАГА на главния секретар на ВСС да изпрати на ръководителите на ведомствата списък с членовете на МСИС за издаване на съответните заповеди за утвърждаване на поименния състав.
4. ВЪЗЛАГА на главния секретар на ВСС да организира първото заседание на МСИС до края на м. януари 2015 г.

6.ОТНОСНО: Писмо от Главния секретар на ВКС, с приложена заповед № 2046 от 19.12.2014 г. на и.ф. председател на ВКС - Таня Райковска, за сведение.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение писмото от Главния секретар на ВКС, с приложена заповед № 2046 от 19.12.2014 г. на и.ф. председател на ВКС - Таня Райковска.

7.ОТНОСНО: Писмо от и.ф. председател на ВКС -Таня Райковска, с приложени Вътрешни правила за използване и поддържане на опорната комуникационна мрежа на сградата на Съдебната палата – София и Доклад № 2128/30.12.2014 г. на Началник на отдел „ИСКСС” при ВКС, с молба, посоченият в решение по протокол № 61/17.12.2014 г. на ВСС срок от седем работни дни да бъде продължен.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение писмото от и.ф. председател на ВКС - Таня Райковска, с приложени Вътрешни правила за използване и поддържане на опорната комуникационна мрежа на сградата на Съдебната палата – София и Доклад № 2128/30.12.2014 г. на Началник на отдел „ИСКСС” при ВКС.

8.ОТНОСНО: Писмо от председателя на Софийски градски съд, с приложени заповеди, докладни записки и писма, изготвени в изпълнение на спешните мерки, посочени в Доклада на комисията, назначена с решение на ВСС, по протокол № 60/11.12.2014 г., т.33, по Раздел ІІІ „Препоръки”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Отлага разглеждането на т. 8 от дневния за извършване на проверка по изпълнение на мерките, посочени в Доклада на комисията, назначена с решение на ВСС, по протокол № 60/11.12.2014 г., т.33, по Раздел ІІІ „Препоръки”.

9.ОТНОСНО: Писмо от Министъра на правосъдието, предвид необходимостта от прозрачност на производството по несъстоятелност и осигуряване на пълнота на базите от данни на ИСПН, за оказване от страна на ВСС на съдействие съдилищата да поддават съответната информация към ИСПН и да бъде добавена опция в деловодните им системи за отбелязване на актовете, които трябва да бъдат изпратени в Търговския регистър, посредством ИСПН.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Да се изпрати писмо до Министъра на правосъдието с копие до Николай Минев - Директор АИО – Министерство на правосъдието, с което да се поканят на следващото заседание на 20.01.2015 г., от 10.00 ч. представители на екипа по Проект „Публичност и ефективност на производството по несъстоятелност” по ОПАК от Министерство на правосъдието за уточняване на проблемите и какви организационни мерки следва да се вземат.

10.ОТНОСНО: Писмо от Министерство на правосъдието относно искане на Европейската комисия за предоставяне на статистически данни за корупционни престъпления. 
Приложение: Извлечение от протокол № 01/06.01.2015 г. от заседанието на Комисия „Международна дейност” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Възлага на отдел „Съдебна статистика” – дирекция „ИТСС” да изготви и предостави исканите статистически данни за корупционни престъпления на Министерство на правосъдието.

ПРЕДСЕДАТЕЛ
НА КОМИСИЯТА: /п/